PRESSEMEDDELELSE

*Geberit*

*Juni 2016*

Innovative urinalsystemer sætter nye standarder for drift og miljø

**De to urinalsystemer Selva og Preda fra Geberit har fået en innovativ opgradering, så vvs-leverandøren nu kan præsentere markedets mest fleksible, miljøvenlige og driftssikre urinalprodukt. Den nye innovative opbygning sikrer samtidig nem serviceadgang for installatøren, når afløb og elektronik skal tilses.**

De nye urinalsystemer fås i flere forskellige udgaver, der alle byder på nye, innovative løsninger. Fælles for alle de nye løsninger er, at det komplicerede er gjort så enkelt som muligt, forklarer Nils Overgård, der er produktchef i Geberit Danmark.

”En af de helt store nyheder er en ny type vandlås, som består af en gummimembran i stedet for den traditionelle oliebaserede lås. Det sikrer både en miljøvenlig og billig drift af de vandfrie urinaler, da man undgår at skylle den dyre og forurenende olie ud. Gummimembranen er konstrueret, så man får fint gennemløb uden alle lugtgenerne, og den kan nemt vaskes med vand,” siger han.

**Flere fleksible muligheder**Også de vandbaserede urinaler rummer flere store nyheder. Blandt andet har Geberit lanceret et vandbaseret urinal med genopladeligt batteri, som automatisk lades op ved hjælp af en akkumulator, der er koblet på vandforsyningen. Det gør det fleksibelt at opsætte på steder uden mulighed for tilslutning til strømnettet og sikrer automatisk opladning, når urinalet benyttes. Begge modeller fås ligeledes som versioner med almindeligt batteri og til net-tilslutning.

”En anden nyhed er et urinal, der i udgangspunktet er vandfrit, men som kan udskiftes til en model med vand, hvis kunden måtte ønske det senere hen. Det giver stor fleksibilitet for både installatøren og slutkunden, hvis behovet skulle ændre sig med tiden,” forklarer Nils Overgård.

**Markedets bedste system i drift**I udviklingen af de to systemer har ambitionen været at skabe markedets mest driftssikre, økonomiske og miljøvenlige urinaler. Og her skal fordelene findes i de små detaljer, der alle er designet til at spare på vandet og øge effektiviteten.

Vanddysen er eksempelvis blevet nemmere at afkalke, og når man åbner ind til kontrolenheden, sørger en kontraventil automatisk for, at vandet i urinalet lukker.

”Alle dele er designet til at optimere driftsomkostningerne – både i forhold til mandskabstimer til rengøring og vedligehold og i form af vandbesparende skyl og dyser. Og det kommer naturligvis også miljøet til gode,” fortæller Nils Overgård.

Han forklarer, at modellen Selva er udviklet specielt til renoveringsprojekter, hvor designet sørger for at skjule eventuelle skader fra et tidligere ophængt urinal. Omvendt fungerer den lidt slankere model Preda godt til nye installationer, idet den har et flot svævende design, som samtidigt er let at rengøre.

Begge modeller kan enten installeres på bagvæggen eller på enten Geberits GIS eller Doufix systemer, hvilket gør dem så enkle at arbejde med som muligt. Selva og Preda urinalsystemer fra Geberit fås fra 3.200 kr. ekskl. moms til 12.000 kr. ekskl. moms for den dyreste model med akkumulator.

**Fototekster**Foto 1: De nye forbedrede urinalsystemer fra Geberit sikrer en nem arbejdsproces for både driftspersonalet og installatøren.

Foto 2: En af nyhederne fra Geberit er en ny type vandlås til vandfri urinaler. Vandlåsen består af en innovativ gummimembran, som erstatter tidligere tiders besværlige og omkostningsfulde olievandlås.

**Yderligere oplysninger**Karin Busk Thygesen, Geberit, mail: karin.buskthygesen@geberit.com, tlf.: 86 74 10 86